《柳絮》
宋代·陈普

去迹来踪莫可寻，辱人头面与衣襟。
若为虮虱虫蛆类，亦享轩窗庭户阴。
六合中间不知数，两仪化育亦何心。
手弹剑击皆迁怒，只待霜风响竹林。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。